### Beslutninger

Fremsendes til Teknisk Udvalg til behandling i henhold til beslutning i byrådets møde den 30. august 2023.

###

Kommissorie for Klima og Bæredygtighed (vildt problem)

.

### Resume

Byrådet besluttede med Budget 2023 at arbejde med Klima og Bæredygtighed som et af syv vilde problemer. Indstillingens formål er, at byrådet drøfter og godkender kommissoriet, der danner grundlag for det videre arbejde, revision af klimastrategien og udvikling af ny klimahandlingsplan.

Byrådet har forpligtet sig på et CO2-neutralt [adresse] i 2030. Prognoser viser, at vi ikke når målsætningen med de nuværende indsatser. Vi mangler ca. 500.000 tons CO2-reduktioner i 2030 – selv hvis CO2-fangst og lagring på [adresse] realiseres. Der skal derfor gøres mere for at nå målet.

Det beskrives, hvordan kommunens klimaindsats kan styrkes i tre spor, og en række forslag til strakshandlinger. 1) vi skal være modige og sætte fælles retning på de store emissionsdomæner 2) vi skal tage ansvar for klimaaftrykket fra vores samlede forbrug og 3) vi skal skabe forståelse og kompetencer til at gøre en forskel.

Spor 1 knytter sig direkte til 2030-målsætningen og de to øvrige spor udvider og understøtter indsatsen med nye målsætninger på det forbrugsbaserede CO2-forbrug.

Behovet for at revidere klimastrategien, fastsætte mål for forbrugsbaserede udledninger og udvikle en fokuseret og agil klimahandlingsplan påpeges. Der foreslås også en endnu stærkere politisk og administrativ klimaledelse, der understøttes af et strategisk analyse- og datagrundlag.

Sammendrag af kommissoriet er vedlagt i bilag 1, ligesom selve kommissoriet kan findes i bilag 2.

### Beslutningspunkter

Det indstilles:

At 1) Byrådet drøfter og godkender problemforståelsen af det vilde problem ”Klima og Bæredygtighed”, herunder at det primære fokus er på klimaneutralitet med øvrige bæredygtighedsdagsordener som medvirkende.

At 2) Byrådet drøfter og godkender de 3 spor for det videre arbejde med det vilde problem:

- Vi skal være modige og sætte fælles retning på de store emissionsdomæner (spor 1).

- Vi skal tage ansvar for klimaaftrykket fra vores samlede forbrug (spor 2).

- Vi skal skabe forståelse og kompetencer til at gøre en forskel (spor 3).

At 3) Byrådet drøfter de opstillede bruttokataloger til strakshandlinger under de tre spor med henblik på at initiativer kan indgå i budgetforhandlingerne for 2024.

At 4) Byrådet drøfter hvordan det politiske lederskab af klimaarbejdet kan styrkes yderligere, jf. bilag 2 o jf. forslag om samme spørgsmål fra Klima og bæredygtigheds-udvalget.

### Borgmesterens Afdelings påtegning

Fremsendes til Magistraten. Borgmesterens Afdeling har ingen bemærkninger til indstillingen.

### Sagsforløb

Udvalg: Magistraten

Dato: 21-08-2023

Einer Sørensen: 5

Fremsendes til [adresse] med bemærkning, at Magistraten i mødet den 21. august 2023 anbefaler, at byrådet tiltræder Magistratsafdelingen for Teknik og Miljøs indstilling af 10. august 2023.

Henriette Knudsen tog forbehold vedrørende strakshandlinger.

Mike Kristiansen tog forbehold vedrørende strakshandlinger, ambitionsniveau og hastighed i omstilling.

Rådmand Henry Hansen deltog ikke i sagens behandling.